སྡེ་རོང་ཚེ་རིང་དོན་གྲུབ།མཁས་མཛངས་གཉིས་ལྡན་གྱི་མི་སྣ་མང་པོ་བྱུང་མྱོང་ནི་རེད།བོད་རྒྱལ་སྲོང་བཙན་སྒམ་པོའི་བཙུན་མོ་མི་ཉག་རུ་ཡོང་བཟའ་དང་།བོད་རྒྱལ་མུ་ནེ་བཙན་པོའི་བཙུན་མོ་མི་ཉག་བཟའ་ཚང་མ་ཁམས་མི་ཉག་ནས་རེད།ད་དུང་བོད་ཀྱི་ལོ་རྒྱུས་ཐོག་ཏུ་མི་ཉག་ལ་མཁས་པ་མང་པོ་འཁྲུངས་ཚུལ་ཡོད་པ་རེད།སྔོན་གྱི་མི་ཉག་མཁས་པ་མི་ལྔ་དང་།རྗེས་ཀྱི་མི་ཉག་མཁས་པ་མི་ལྔ་སོགས་མཁས་གྲུབ་གཉིས་ལྡན་གྱི་སྐྱེས་ཆེན་དུ་མ་འཁྲུངས་མྱོང་བ་མ་ཟད།དགའ་ལྡན་གསེར་ཁྲིར་མངའ་གསོལ་བའི་ཁམས་མི་ཉག་པའི་སྐྱེས་བུ་དམ་པ་གསུམ་འཁྲུངས་མྱོང་ཡོད།